Source: https://www.najpravo.sk/slovnik/k/kontumacny-rozsudok.html
Timestamp: 2020-06-04 18:26:35+00:00
Document Index: 15831657

Matched Legal Cases: ['súd ', 'súd ', 'súd ', '§ 120', '§ 153', 'súd ', 'súd ', '§ 153']

Kontumačný rozsudok | K | Najprávo.sk - najlepší právny poradca
Slovník / K
28.12. 2011, 16:44 | najpravo.sk
Rozsudok pre zmeškanie. Ak sú v rovnakom čase splnené súčasne všetky tieto podmienky, súd môže rozhodnúť o žalobe rozsudkom pre zmeškanie:
a) žalovaný sa nedostavil na pojednávanie vo veci, hoci bol naň riadne a včas predvolaný s poučením o následkoch nedostavenia sa vrátane možnosti rozhodnutia rozsudkom pre zmeškanie,
b) žalovaný sa k žalobe a prílohám písomne nevyjadril do 15 dní odo dňa, keď mu boli doručené, hoci ho súd na to vyzval a poučil ho o následkoch nesplnenia tejto povinnosti,
c) žalovaný neospravedlnil svoju neprítomnosť včas a vážnymi okolnosťami
Občiansky súdny poriadok pozná aj druhý typ kontumačného rozsudku (rozsudku pre zmeškanie). Ak to povaha veci alebo okolnosti prípadu vyžadujú, môže súd s výnimkou vecí podľa § 120 ods. 2 a § 153b ods. 5 OSP uložiť odporcovi uznesením, aby sa k veci písomne vyjadril a v prípade, že uplatnený nárok v celom rozsahu neuzná, uviedol vo vyjadrení rozhodujúce skutočnosti na svoju obranu, pripojil listiny, na ktoré sa odvoláva, a označil dôkazy na preukázanie svojich tvrdení. Na podanie vyjadrenia určí súd lehotu. Ak odporca bez vážneho dôvodu nesplní povinnosť uloženú týmto uznesením, môže súd bez nariadenia pojednávania rozhodnúť o návrhu rozsudkom pre zmeškanie podľa § 153b; o tomto následku musí byť odporca poučený.
dokazovanie rekodifikácia mediácia bezpodielové spoluvlastníctvo manželov úroky z omeškania spotrebiteľ dovolanie trovy konania ochrana osobnosti dedenie exekúcia premlčanie podielové spoluvlastníctvo náhrada trov konania súdne poplatky verejné obstarávanie odvolanie oslobodenie od súdnych poplatkov náhrada škody judikatúra
Návštev: 12274209 | Pravidlá používania portálu | Napíšte nám | Tvorba web stránok, www.webcreators.sk | Webhosting - HostCreators | Admin